Kuljetusalan Ammattiliittojen Federationi

Kuljetusalan Ammattiliittojen Federationi (KAF) on suomalaisten kuljetusalan ammattiliittojen yhteistyöjärjestö, johon kuuluu liittoja SAK:sta ja STTK:sta. Vuonna 2017 KAF:n viiteentoista jäsenliittoon kuului noin 60 000 työntekijää, joista enemmistö kuului Auto- ja Kuljetusalan Työntekijäliitto AKT:hen. KAF vaikuttaa myös kansainvälisesti NTF:n, ETF:n, ITF:n puitteissa.

Historia

KAF perustettiin vuoden 1956 yleislakon jälkeen, kun alan liitot huomasivat lähemmän yhteistyön tarpeelliseksi. Työvaliokunnan johtoon valittiin Suomen Merimies-Unionin Niilo Wälläri. Merimiesten lisäksi federaatioon tulivat autoalantyöntekijät, luotsit, majakkamiehet, rautatieläiset ja veturimiehet. KAF korosti liittojen itsenäisyyttä ja johtoelimiin valittiin edustaja kaikista jäsenliitoista. Liittoihin kuului yhteensä noin 40 000 työläistä. Federaation ensimmäinen toimenpide oli rautatieläisten lakonaikaisia tapahtumia koskeneiden poliisikuulustelujen lopettaminen, mikä ei kuitenkaan onnistunut. Marraskuussa 1956 KAF tuomitsi Unkarin kansannousun tukahduttamisen. Tammikuussa 1957 veturimiehet ja Suomen Työläisliitto erosivat federaatiosta. 1960-luvulla KAF teki yhteistyötä Suomen Ammattijärjestön kanssa. SAK:n vastine federaatiolle oli joulukuussa 1960 muodostettu Kuljetusalan ammattiliittojen neuvottelukunta (KAN), jonka viiteen liittoon kuului perustettaessa noin 28 000 jäsentä.

Laivanpäällystöliitto ja Konepäällystöliitto erotettiin KAF:sta kahdeksi vuodeksi elokuussa 2000, koska ne KAF:n mukaan hyväksyivät ulkomaisen halpatyövoiman käytön ja toimivat yhteistyössä työnantajan kanssa merimiesten saarron murtamiseksi. Erotetut haastoivat KAF:n oikeuteen.

Vuonna 2007 KAF:n liittoihin kuului yhteensä noin 90 000 jäsentä.

Jäsenliitot

Nykyiset
Ahtaus- ja Huolinta-alan Tekniset AHT (STTK)
Auto- ja Kuljetusalan Työntekijäliitto AKT (SAK)
Erityisalojen Toimihenkilöliitto ERTO (STTK)
Ilmailualan Unioni (SAK)
Julkisten ja hyvinvointialojen liitto (SAK)
Merivartioliitto (SAK)
Posti- ja logistiikka-alan unioni (SAK)
Rautatiealan Teknisten Liitto
Suomen Erityisteknisten Liitto (STTK)
Suomen Konepäällystöliitto (STTK)
Suomen Laivanpäällystöliitto (STTK)
Suomen Merimies-Unioni (SAK) 1956→

Entiset
 Ammattiautoilijain Unioni 1966
 Suomen Autoalantyöntekijäin Liitto (1956–19xx)
 Suomen Auto- ja Kuljetusalan Työntekijäliitto (SAJ)
 Ilmakuljetusalan Ammattiliitto (SAJ)
 Luotsi- ja Majakkamiesliitto 1956–19xx
 Rautatieläisten Ammattiyhdistysten Liitto (SAJ)
 Rautatieläisten liitto (SAK) 1956–19xx
 Rautatievirkamiesliitto (SAK) 2000–20xx
 Suomen Satamamiehet
 Suomen Työläisliitto (SAK) 1956–1957
 Veturimiesten Liitto (SAK) (1956–)
 Yleis- ja erikoisalojen ammattiliitto (SAJ)

Puheenjohtajat
Niilo Wälläri (SM-U) 1956-1967
Olavi Keitele (SM-U) 1968–1976
Risto Kuisma (AKT) 1976-19xx
Juhani Heino (PL) 1999–
Mauri Lundén (RL)
Simo Zitting (SM-U)
Risto Elonen (VL) 20xx–2017
Marko Piirainen (AKT) 2017–2021
Kenneth Bondas (SM-U) 2021 -

Lähteet

Suomalaiset liikennejärjestöt
SAK:n jäsenjärjestöt
STTK:n jäsenjärjestöt